שארקו קרא למפרץ על שמו של סנטור וודינגטון, נשיא לשכת המסחר של רואן, שבצרפת, באותה עת, אשר ערך קבלת פנים מפוארת לשארקו ומשלחתו, בשובם לצרפת בשנת 1910.
לקריאה נוספת.
• United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 169
• United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 139
• Defense Mapping Agency 1992, Sailing Directions (planning Guide) and (enroute) for Antarctica, P 356
• O. V. Mytrokhyn, V. G. Bakhmutov, A. G. Aleksieienko, L. I. Gavryliv, T. V. Mytrokhina, GEOLOGICAL POSITION AND AGE OF TUXEN-RASMUSSEN LAYERED GABBROID INTRUSION (WEST ANTARCTICA), No 16 (2017): Ukrainian Antarctic Journal, DOI: https://doi.org/10.33275/1727-7485.16.2017.55
• V.V. Shcherbakova, V.G. Bakhmutov, V.P. Shcherbakov, G.V. Zhidkov and V.V. Shpyra, Palaeointensity and palaeomagnetic study of Cretaceous and Palaeocene rocks from Western Antarctica, Geophysical Journal International, Volume 189, Issue 1, April 2012, Pages 204–228, https://doi.org/10.1111/j.1365-246X.2012.05357.x
פורנוגרפיה מצוירת
אנימציה ארוטית
אשר הולצר
אשר הולצר (נולד באוקטובר 1949) הוא פיזיקאי ויזם ישראלי.
הולצר משמש כנשיא ויו"ר של עשרות חברות בתחום הפיתוח הטכנולוגי של מוצרים מצילי חיים. עסק רוב חייו בהקמת וביסוס חברות העוסקות בפיתוח ושיפור טכנולוגיות מכשור רפואי ותרם רבות לשיפור טכנולוגיית הסטנטים המעלים את יעילות הצינתורים והצלחתם בקרב מטופלים לאחר אירוע לב.
חלק מהחברות להן היה שותף נסחרות בנאסד"ק ועל שמו רשומים עשרות פטנטים רפואיים
בשנים האחרונות פיתח פתרונות לצריכת קנאביס רפואי.
ביוגרפיה.
הולצר גדל בירושלים, למד בגימנסיה רחביה וסיים תואר ראשון במתמטיקה, פיזיקה, תואר שני בהנדסת חומרים ודוקטור לפיזיקה גרעינית באוניברסיטה העברית בירושלים.
בסיום לימודיו החל לעבוד בחברות ביומד במסגרתם פיתח מכשור רפואי מתקדם. בתחילה בחברת KEVEX המפתחת מערכות גלאי קרינה.
בשנת 1984 הקים את חברת קרינה שימושית עמק הירדן (Jordan Valley Applied Radiation), שפיתחה מערכת לבדיקות אנליטיות באמצעות קרינה גרעינית. המערכת כללה גלאי קרינה, אלקטרוניקה ייחודית ותוכנה.
בשנת 1988 הצטרף לDirex Medical Systems והיה אחראי על פיתוח מערכת לפיצוח אבני כליה וכן מכשירים לטיפול בבלוטת הערמונית.
בשנת 1996 עבד בחברת ביוסנס שנרכשה על ידי ג'ונסון אנד ג'ונסון. הולצר היה שותף בפיתוח מערכת ניווט בחלל הלב המאפשרת הדמיה של חלל הלב כחלק מהטיפול בהפרעות קצב.
משנת 1999 עומד הולצר בראשות האגודה הישראלית לבטיחות ולגיהות.
בשנת 2001 הקים ושימש כמנכ"ל של חברת ADAR Technologies. החברה היוותה חממה למעל 22 חברות שונות שפעלו לפיתוח מוצרים רפואיים. בשנים 2000–2004 הוקמו תחת החברה חברות דוגמת CyberStent המפתחת מכשיר המסייע לאבחון וניטור פרמטרים בלב ובדם ותורם לאבחון וטיפול בזמן אמת באי ספיקת לב.
Vasculogix המפתחת מכשור כלי דם וסטנט עם מערכת ניטור המתריעה על דליפה אפשרית למפרצת אבי העורקים.
ועוד חברות רבות אשר גייסו תחת החברה יותר מ-9 מיליון דולר.
בשנת 2004 הקים את חברת TheraCoat שנקראה בהמשך urogen ונסחרת בנאסד"ק תחת השם URGN urogen פיתחה דרך חדשה לטיפול בסרטן שלפוחית השתן. הטכנולוגיה מאפשרת העברה יעילה של תרופה לשלפוחית השתן ולכליה והוכחה כיעילה לטיפול בסרטן הפוגע בשופכן. urogen פיתחה דרך חדשנית תוך שימוש בג'ל מיוחד המאפשר החדרה טובה יותר של תרופה לרקמות.
בשנת 2006 הקים הולצר ביחד עם אופיר פז את חברת InspireMD, בה שימש גם כנשיא. החברה היא חברת ביומד ישראלית הנסחרת בנאסד"ק (בשם: NYSPR) ומייצרת רכיב לסטנט הבנוי כרשת מסיבים דקים של פולימר, שמידת דקיקותם מונעת מהגוף ליצור תגובה נגדית להשתלת הסטנט.
בשנת 2012 הצטרף לחברת BioSig כמדען הראשי שלה החברה שפיתחה מכשור רפואי הנועד למזער רעש והפרעות אלקטרומגנטיות במוצרים המטפלים בהפרעות קצב לבביות.
בשנת 2013 היה סמנכ"ל בתאגיד מגנטק (Magnetecs Corporation), חברה העוסקת ברפואה רובוטית פולשנית. היא מציעה פיתוחים רובוטיים לשימושים קרדיולוגיים.
בשנת 2017 החל לעסוק בקנאביס רפואי תחת חברת HiPharma בקיבוץ רמות מנשה. במקביל הקים את חברת HeartChain המפתחת פלטפורמה שמאפשרת גיוס כספים לחברות הזנק באמצעות מטבעות דיגיטליים.
בשנת 2019 הקים את חברת StickIt המייצרת "מקלוני קנאביס" דמויי קיסם המשפרים את יכולת ונוחות השימוש בקנאביס הרפואי.
חיים אישיים.
הולצר נשוי ומתגורר ברעננה.
מפרץ וודינגטון
Still Bill
Still Bill (מבוטא סְטִּיל בִּיל, בתרגום חופשי: עדיין ביל) הוא אלבום האולפן השני של הזמר-יוצר מוזיקת הנשמה האמריקאי ביל וית'רס, אשר יצא בשנת 1972 על ידי חברת התקליטים סאסקס רקורדס. האלבום הוקלט והופק על ידי ווית'רס, בו הוא הזמר היחיד והנגן העיקרי, לצד להקת הליווי שלו "Charles Wright &amp; the Watts 103rd Street Rhythm Band".
המוזיקה באלבום מתחלקת בין סגנונות הנשמה, פאנק ובלוז, והשירים בו, שנכתבו כולם על ידי וית'רס, עוסקים בחקירה של טבע האדם, כמו גם עוסקים בתחושת הרגש והמין מנקודת מבטו של גבר ממעמד הביניים האמריקאי בשנות השבעים. האלבום כולל כמה משיריו המצליחים ביותר של וית'רס, כולל "Lean on Me" ו-"Use Me". הצלחתו הרבה של האלבום עם יציאתו הביאה מבקרי מוזיקה רבים להכתיר אותו כגולת הכותרת של קריירת המוזיקה של וית'רס, והוא הוגדר לעיתים כקלאסיקת רית'ם אנד בלוז.
תוכן.
מילות השירים המופיעים באלבום עוסקות כולן בהגגיו של גבר שחור ממעמד הביניים בהקשר של חיי היומיום, יחסי מין, מערכות יחסים, אהבה והחיים באופן כללי בתוך החברה האמריקאית של שנות השבעים של המאה ה-20. רבים מהשירים עוסקים במחשבותיו של הגבר על בת זוגו, כמו בשיר "Use Me" בו נטען כי היא מנצלת אותו או בשיר "Let Me in Your Life" בו הגבר מנסה לשכנע את מושא אהבתו להיכנס למערכת יחסים עמו.
המוזיקה באלבום נכתבה על ידי וית'רס במהלך שנת 1972 וכוללת מהלכי בלוז ופאנק סטנדרטיים, הבנויים בעיקרם מריפי גיטרה של וית'רס או של בנורס בלאקמון, הגיטרסיט המשני באלבום.
ביקורות ומורשת.
האלבום התקבל בברכה על ידי המבקרים עם יציאתו. בסקירה של מגזין הרולינג סטון משנת 1972, כתב המבקר וינס אלטי "בסך הכל זהו אלבום קשוח יותר, רגוע יותר ובטוח יותר מהניסיון הראשון של וית'רס. שום דבר לא נשלח ונשכח, הכל עובר בבהירות ובעוצמה בלתי צפויה". מגזין המוזיקה בילבורד העריך את האלבום כהצדקה להתלהבות מאחורי אלבומו הראשון של וית'רס, וציין לטובה את המוזיקה בשירים "Lean on Me", "Who is He", "Kissing My Love", ו-"Lonely Town, Lonely Street".
מבקר המוזיקה רוברט כריסטגאו ממגזין "קרים" העניק לתקליט ציון B+ תוך ציון העובדה כי "וית'רס יצר את הדמות האמינה ביותר מבין כל זמרי הנשמה החדשים שמתארים גברים מהמעמד הבינוני, לצד הימנעות מהבושות המזדמנות של מרווין גיי, מהמיצוי העודף של דוני האת'וויי, ומהכובד של קרטיס מייפילד. הוא נשמע ישר, חזק ורחום. [עם זאת] אף שהאלבום הזה תופס קצב טוב, בסופו של דבר הוא עדיין מפספס רגש מהותי".
האלבום הפיק שני סינגלים, שניהם הפכו ללהיטים גדולים בארצות הברית: "Lean on Me", שהגיע למקום הראשון במצעד הפופ וה-R&amp;B של בילבורד בקיץ 1972; ו-"Use Me", שהגיע למקום השני באותו מצעד בסתיו 1972. ב-7 בספטמבר 1972, "Still Bill" הוגדר כאלבום זהב על ידי איגוד תעשיית ההקלטות האמריקאי.
The Lucky One (שיר של אוקו סוביסטה)
The Lucky One (בעברית: האחד עם מזל) הוא שיר שהוקלט על ידי הזמר האסטוני אוקו סוביסטה ויצג את אסטוניה באירוויזיון לשנת 2021 ברוטרדם, הולנד.
רקע.
ב-29 בפברואר 2020, סוביסטה זכה בקדם האסטוני לאירוויזיון 2020 עם השיר "What Love Is". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההודעה, רשות השידור האסטונית הודיעה כי היא תבחר את הנציג האסטוני הבא באמצעות הקדם "Eesti Laul". ב-20 בפברואר 2021, סוביסטה צלח את שלב חצי הגמר ועלה לשלב הגמר, שם זכה במקום הראשון.
באירוויזיון.
ב-20 במאי 2021, סוביסטה ביצע את השיר בחצי הגמר השני של התחרות וכשל להעפיל לגמר, לאחר שהגיע למקום ה-13 עם 58 נקודות.
כף טאקסן
כף טאקסן (באנגלית: Cape Tuxen) היא לשון יבשה סלעית בחוף המערבי של ארץ גרהאם, שבאנטארקטיקה.
לשון היבשה מהווה את הקצה הדרומי של פתחו של מפרץ וודינגטון שבחצי האי קייב.
היסטוריה.
גילוי ומיפוי לשון היבשה.
לשון היבשה התגלתה ב-12 בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.
הכף צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.
הכף נסקרה על ידי סוקרים על הקרקע מטעם סקר שטחי חסות איי פולקנד בשנת 1958.
מקור השם.
שמה של לשון היבשה ניתן לה על ידי ז'רלאש.
לשון היבשה נקראת על שם אחד מפטרוני המשלחת.
לקריאה נוספת.